**รายละเอียดโครงการ**

1. สำนักงานคณะเศรษฐศาสตร์และบริหารธุรกิจ มหาวิทยาลัยทักษิน
2. ชื่อโครงการ ประกวดภาพถ่าย 50 ปี มหาวิทยาลัยทักษิณ in Memory
3. ผู้รับผิดชอบโครงการ อาจารย์ ดร.พินิจ ดวงจินดา
4. ระยะเวลาในการดำเนินงาน 1 เมษายน – 31 สิงหาคม 2562
5. สถานที่จัดโครงการ คณะเศรษฐศาสตร์และบริหารธุรกิจ มหาวิทยาลัยทักษิณ
6. กลุ่มเป้าหมาย/หน่วยงานที่รับบริการ ศิษย์ปัจจุบัน ศิษย์เก่า บุคลากร และบุคคลทั่วไป
7. หลักการและเหตุผล

มหาวิทยาลัยทักษิณ เป็นสถาบันอุดมศึกษาแห่งแรก ๆ ในพื้นที่ภาคใต้ ถือกำเนิดขึ้นภายหลังจากการสถาปนาวิทยาลัยวิชาการศึกษา (College of Education) ในสังกัดกระทรวงศึกษาธิการ ขึ้นแทนโรงเรียนฝึกหัดครูชั้นสูง จังหวัดพระนคร ต่อมาวิทยาลัยวิชาการศึกษาได้มีการขยายการจัดการศึกษาไปยังภูมิภาค  
ต่าง ๆ ของประเทศ โดยวิทยาลัยวิชาการศึกษา สงขลา ได้รับการสถาปนาขึ้นอย่างเป็นทางการ เมื่อวันที่ ๑ ตุลาคม พ.ศ. ๒๕๑๑ ณ ตําบลเขารูปช้าง อําเภอเมือง จังหวัดสงขลา เมื่อวิทยาลัยวิชาการศึกษาได้รับการยกฐานะเป็นมหาวิทยาลัยศรีนครินทรวิโรฒ ในปีพุทธศักราช ๒๕๑๗ วิทยาลัยวิชาการศึกษา สงขลา จึงเป็นส่วนหนึ่งของมหาวิทยาลัยศรีนครินทรวิโรฒ ภายใต้ชื่อ “มหาวิทยาลัยศรีนครินทรวิโรฒ วิทยาเขตสงขลา” และ “มหาวิทยาลัยศรีนครินทรวิโรฒ วิทยาเขตภาคใต้” ตามลำดับ และในปีพุทธศักราช ๒๕๓๙ มหาวิทยาลัย  
ศรีนครินทรวิโรฒ วิทยาเขตภาคใต้ ได้รับการยกฐานะเป็น “มหาวิทยาลัยทักษิณ” ซึ่งเป็นนิติบุคคล มีฐานะเป็นกรม ในทบวงมหาวิทยาลัย ตามพระราชบัญญัติมหาวิทยาลัยทักษิณ พ.ศ. ๒๕๓๙ ในวันที่ ๑ ตุลาคม พ.ศ. ๒๕๖๑ มหาวิทยาลัยทักษิณ ก้าวเข้าสู่ปีที่ ๕๐ ของการสถาปนามหาวิทยาลัย

ดังนั้นเพื่อเป็นการรำลึกถึง และร่วมเฉลิมฉลองการเป็นมหาวิทยาลัยที่มีชื่อเสียงของภาคใต้ และก้าวสู่ปีที่ 50 คณะเศรษฐศาสตร์และบริหารธุรกิจ จึงได้จัดโครงการประกวดภาพถ่าย 50 ปี มหาวิทยาลัยทักษิณ in Memory ขึ้นในครั้งนี้

1. วัตถุประสงค์ของการจัดกิจกรรม
   1. เพื่อเปิดโอกาสให้ศิษย์ปัจจุบัน ศิษย์เก่า บุคลากร และบุคคลทั่วไป ได้มีส่วนร่วมในกิจกรรมเฉลิมฉลองครบรอบ 50 ปี มหาวิทยาลัยทักษิณ
   2. เพื่อเปิดโอกาสให้ศิษย์ปัจจุบัน ศิษย์เก่า บุคลากร และบุคคลทั่วไป ส่งผลงานเข้าประกวดเพื่อชิงเงินรางวัล
   3. เพื่อประชาสัมพันธ์กิจกรรมของคณะเศรษฐศาสตร์และบริหารธุรกิจ มหาวิทยาลัยทักษิณ ให้เป็นที่รู้จักมากยิ่งขึ้น
   4. เพื่อส่งเสริมภาพลักษณ์ที่ดีของคณะเศรษฐศาสตร์และบริหารธุรกิจ มหาวิทยาลัยทักษิณ
   5. เพื่อให้ได้ผลงานภาพถ่ายที่มีคุณค่าและสวยงาม และนำไปสู่การสร้างของที่ระลึกที่ทรงคุณค่าต่อไป
2. หลักเกณฑ์การแข่งขันและคุณสมบัติของผู้เข้าร่วมกิจกรรม
   1. นิสิตปัจจุบัน
   2. ศิษย์เก่า บุคลากร และบุคคลทั่วไป
3. ขอบเขตของภาพถ่ายที่ส่งเข้าประกวด
   1. ภาพที่ส่งเข้าประกวดต้องเป็นภาพมหาวิทยาลัยทักษิณ วิทยาเขตสงขลา/วิทยาเขตพัทลุง, วิทยาลัยภูมิปัญญาชุมชน, สถาบันทักษิณคดีศึกษา ที่ถ่ายโดยผู้เข้าแข่งขันประกวดภาพถ่ายเท่านั้น
   2. สามารถใช้กล้องถ่ายภาพได้ทุกชนิด ภาพถ่ายจากกล้องมือถือ โดยต้องเป็นภาพที่กดชัตเตอร์เพียงครั้งเดียว ปรับสีและแสงได้ แต่ไม่สามารถใช้คำสั่ง Panorama จากความสามารถของกล้อง หรือ App ใน Device ได้
   3. ภาพที่ส่งเข้าประกวดต้องเป็น ภาพบุคคล หรือสถานที่ หรือวัตถุ ที่สื่อถึงมหาวิทยาลัยทักษิณ
   4. สามารถใช้โดรนติดกล้องถ่ายภาพมุมสูงได้โดยจะต้องมาลงทะเบียน และกำหนดวันขึ้นบินที่งาน คณะเศรษฐศาสตร์และบริหารธุรกิจ มหาวิทยาลัยทักษิณ ทั้งนี้ ผู้บินจะต้องปฏิบัติดังนี้
      1. จะต้องบินภายในบริเวณมหาวิทยาลัยทักษิณ วิทยาเขตสงขลา/วิทยาเขตพัทลุง, วิทยาลัยภูมิปัญญาชุมชน, สถาบันทักษิณคดีศึกษา เท่านั้น
      2. ใช้ระดับความสูงไม่เกิน ๓๐๐ เมตร ในการบินเก็บภาพ
      3. ลักษณะของการบินด้วยโดรนจะต้องไม่บินด้วยความเร็วสูง ผาดโผน หรือโฉบเฉี่ยว
      4. ไม่บินใกล้กับฝูงชน หรือบินในระดับที่ต่ำเกินไป
      5. ผู้ที่ถ่ายภาพด้วยโดรน จะต้องอยู่ในพื้นที่เฉพาะสำหรับโดรนซึ่งมหาวิทยาลัยอนุญาตเท่านั้น
      6. การถ่ายภาพจากกล้องทุกประเภทที่ถ่ายจากโดรน ให้ผู้ถ่ายภาพปฏิบัติตามกฎข้อบังคับของมหาวิทยาลัยอย่างเคร่งครัด
   5. ภาพที่ส่งเข้าประกวดต้องเป็นภาพที่ผู้เข้าแข่งขันถ่ายภาพระหว่างเดือน 1 มีนาคม – 31 กรกฎาคม 2562
   6. คำตัดสินของคณะกรรมการถือเป็นสิทธิ์ขาด
4. การส่งภาพประกวด
   1. การจัดส่งภาพ
      1. รูปแบบของไฟล์ ต้องเป็นภาพที่ถ่ายด้วยกล้องดิจิทัล ภาพที่ส่งต้องเป็นไฟล์ภาพความละเอียดสูงที่มีขนาดด้านที่สั้นที่สุดไม่ต่ำกว่า 2,500 pixels ที่ความละเอียด 300 dpi และต้องไม่มีลายน้ำ เครดิตภาพ ตัวอักษร หรือกราฟฟิกใดๆ ลงบนภาพ รวมทั้งห้ามเว้นขอบภาพเป็นสีขาวหรือสีใดๆ
      2. รูปแบบของไฟล์ในแบบมาตรฐาน .JPEG เท่านั้น ไม่รับภาพที่เป็น RAW FILE และไฟล์ที่เป็นสกุลอื่น กรณีที่มีการร้องเรียนผู้ส่งเข้าประกวดต้องส่งไฟล์ภาพต้นฉบับมายืนยันทุกภาพ
      3. การใช้โปรแกรมในการโปรเซสภาพให้สามารถดำเนินการได้เฉพาะการปรับสี-แสงเท่านั้น ทั้งนี้ให้เป็นดุลยพินิจของคณะกรรมการตัดสิน ผู้ส่งภาพต้องเก็บภาพต้นฉบับไว้เพื่อตรวจสอบ (กรณีคณะกรรมการของผู้จัดประกวดมีความประสงค์ขอดูภาพต้นฉบับ จนกว่าการจัดการประกวดจะแล้วเสร็จ)
      4. ภาพที่ส่งเข้าประกวดต้องมีการตั้งชื่อภาพและแนวคิดที่สื่อถึงโครงการประกวดภาพถ่าย 50 ปี มหาวิทยาลัยทักษิณ in Memory ไม่เกิน 3 บรรทัด
      5. ภาพที่ส่งเข้าประกวดต้องมีการตั้งชื่อไฟล์ภาพเป็น ชื่อ – นามสกุล ของผู้ถ่ายภาพ และลำดับภาพ เช่น มัฒนา คงศรี-1, มัฒนา คงศรี-2 เป็นต้น
   2. เอกสารการสมัครประกอบด้วย
      1. ใบสมัครสามารถดาวน์โหลดได้ที่ http://www.ecba.tsu.ac.th/
      2. สำเนาบัตรนักศึกษา (หากยังศึกษาอยู่) สำเนาบัตรประชาชน เซ็นรับรองสำเนาถูกต้อง
      3. การส่งใบสมัครและภาพประกวดส่งได้ ๒ วิธี คือ
         1. ส่งใบสมัคร เอกสารการสมัครพร้อมไฟล์ภาพถ่ายมาที่อีเมล์ [ecba@tsu.ac.th](mailto:ecba@tsu.ac.th) ภายในวันที่ 31 กรกฎาคม 2562 เวลา ๑๖.๐๐ น.
         2. ส่งใบสมัคร เอกสารการสมัครและแผ่นซีดีรอมได้ด้วยตนเอง ได้ที่ ชั้น 2 ห้องสำนักงานคณะเศรษฐศาสตร์และบริหารธุรกิจ มหาวิทยาลัยทักษิณ วิทยาเขตสงขลา ภายในวันที่ 31 กรกฎาคม 2562 เวลา ๑๖.๐๐ น.
5. เกณฑ์การตัดสิน
   1. ชื่อภาพและแนวคิดเกี่ยวกับภาพสอดคล้องกับชื่อโครงการประกวดภาพถ่าย 50 ปี มหาวิทยาลัยทักษิณ in Memory
   2. รายละเอียดของภาพถ่าย/เทคนิคการถ่ายภาพ
   3. มุมมองและความคิดสร้างสรรค์
6. เงื่อนไขและข้อกำหนดอื่นๆ
   1. ภาพถ่ายที่ส่งเข้าประกวดจะต้องเป็นภาพที่ผู้ถ่ายภาพนั้น ๆ ถ่ายด้วยตนเอง ห้ามทำซ้ำดัดแปลง เลียนแบบภาพถ่ายของบุคคลอื่น ๆ หรือนำภาพถ่ายของผู้อื่นมาส่ง หรือส่งในนามผู้อื่นโดยเด็ดขาด ทั้งนี้ หากมีบุคคลที่สามารถกล่าวอ้างถึงกรรมสิทธิ์ภาพถ่ายที่ผู้ส่งภาพเข้าประกวดจะถือว่าผิดต่อกฎหมายพระราชบัญญัติลิขสิทธิ์ พ.ศ. ๒๕58 ผู้ที่ส่งภาพเข้าประกวดจะต้องรับผิดชอบต่อค่าเสียหาย และค่าใช้จ่ายต่าง ๆ ที่ เกิดขึ้นแต่เพียงผู้เดียว โดยคณะเศรษฐศาสตร์และบริหารธุรกิจ มหาวิทยาลัยทักษิณ จะไม่รับผิดชอบใด ๆ ทั้งสิ้น
   2. ผู้เข้าประกวดสามารถส่งภาพเข้าประกวดได้ไม่เกิน 5 ภาพ กรณีที่ผู้ส่งภาพเข้าประกวดได้รับรางวัลมากกว่า ๑ รางวัล จะมีสิทธิ์ได้รับรางวัลที่สูงสุดเพียงรางวัลเดียว
   3. ภาพที่ได้ทำการเผยแพร่ต่อสาธารณชนแล้ว ไม่สามารถนำมาส่งเข้าประกวดได้ กรณีที่มีการร้องเรียนจะทำการตัดสิทธิ์ในการประกวดและการได้รับรางวัลทุกกรณี
   4. ไฟล์ภาพถ่ายทุกไฟล์ที่ส่งเข้าประกวด หัวข้อ “50 ปี มหาวิทยาลัยทักษิณ in Memory” จะไม่ส่งคืนให้ผู้เข้าร่วมประกวด และคณะเศรษฐศาสตร์และบริหารธุรกิจ หรือมหาวิทยาลัยทักษิณ มีสิทธิ์ในการเผยแพร่ภาพดังกล่าว เพื่อประชาสัมพันธ์กิจกรรมต่าง ๆ ของคณะฯ และมหาวิทยาลัยฯ นับจากวันที่ประกาศผลการตัดสิน รวมไปถึงสามารถจัดพิมพ์โปสเตอร์ แผ่นพับ ปฏิทิน ฯลฯ โดยไม่ต้องเสียค่าลิขสิทธิ์แก่เจ้าของลิขสิทธิ์ภาพถ่ายนั้นๆ แต่ลิขสิทธิ์ของภาพถ่ายทุกภาพถ่าย ยังคงเป็นของผู้ถ่ายภาพอย่างสมบูรณ์ ทั้งนี้ คณะเศรษฐศาสตร์และบริหารธุรกิจ มหาวิทยาลัยทักษิณ จะระบุชื่อเจ้าของผลงาน ให้ทุกครั้งที่นำภาพถ่ายไปใช้เมื่อพ้นช่วงเวลาดังกล่าวแล้ว
   5. กรณีที่มีการร้องเรียน และได้ทำการตรวจสอบแล้วพบว่าผิดหลักเกณฑ์ เงื่อนไขการประกวด ให้ถือว่าผลการตัดสินเป็นโมฆะ และทำการเรียกคืนรางวัลที่ได้รับทุกกรณี
   6. คณะเศรษฐศาสตร์และบริหารธุรกิจ มหาวิทยาลัยทักษิณ สามารถนำผลงานทุกภาพออกเผยแพร่และใช้ประโยชน์อื่นๆ ในกิจกรรมของคณะฯ และมหาวิทยาลัยฯ ได้โดยไม่ต้องขออนุญาตและจ่ายค่าตอบแทนใดๆ ทั้งสิ้นแก่เจ้าของผลงาน
   7. คำตัดสินของคณะกรรมการถือเป็นสิทธิ์ขาด
7. ตัดสินผลการประกวดภาพถ่าย

ภายใน เดือนสิงหาคม 2562

1. **ประกาศผลการตัดสิน** ภายในเดือนสิงหาคม 2562 ใน 3 ช่องทาง ดังนี้
   1. ผ่านทางเว็บไซต์ของมหาวิทยาลัยทักษิณ <http://www.tsu.ac.th/>
   2. ผ่านทางเว็บไซต์ของคณะเศรษฐศาสตร์และบริหารธุรกิจ มหาวิทยาลัยทักษิณ <http://www.ecba.tsu.ac.th/>
   3. ผ่านเฟสบุ๊คแฟนเพจ <https://www.facebook.com/ECBA.TSU.AC.TH/>
2. การรับมอบรางวัล

ผู้ชนะการประกวด จะได้รับมอบเงินรางวัล จากคณบดีคณะเศรษฐศาสตร์และบริหารธุรกิจ มหาวิทยาลัยทักษิณ ภายในเดือน สิงหาคม 2562 ดังนี้

**กลุ่มนิสิตปัจจุบัน**

* รางวัลชนะเลิศ อันดับ 1 ได้รับรางวัลเงินสด มูลค่า 5,000.-บาท พร้อมเกียรติบัตร
* รางวัลรองชนะเลิศ อันดับ 1 ได้รับรางวัลเงินสด มูลค่า 3,000.-บาท พร้อมเกียรติบัตร
* รางวัลรองชนะเลิศ อันดับ 2 ได้รับรางวัลเงินสด มูลค่า 2,000.-บาท พร้อมเกียรติบัตร
* รางวัลชมเชย ได้รับเกียรติบัตร

**กลุ่มศิษย์เก่า บุคลากร และบุคคลทั่วไป**

* รางวัลชนะเลิศ อันดับ 1 ได้รับรางวัลเงินสด มูลค่า 10,000.-บาท พร้อมเกียรติบัตร
* รางวัลรองชนะเลิศ อันดับ 1 ได้รับรางวัลเงินสด มูลค่า 6,000.-บาท พร้อมเกียรติบัตร
* รางวัลรองชนะเลิศ อันดับ 2 ได้รับรางวัลเงินสด มูลค่า 4,000.-บาท พร้อมเกียรติบัตร
* รางวัลชมเชย ได้รับเกียรติบัตร

1. ประธานโครงการประกวดภาพถ่าย 50 ปี มหาวิทยาลัยทักษิณ in Memory และคณะกรรมการฝ่ายตัดสินรางวัลโครงการฯ ไม่สามารถส่งภาพเข้าร่วมประกวดได้